OzLabs/hebrew-wiki-articles huggingface dataset:
איזידור גולדברגר

איזידור גולדברגר (בהונגרית: Goldberger Izidor; באטורקסי, 1 ביולי 1876 – אושוויץ?, 1944) היה דוקטור במדעי הרוח, רב. תחילה כיהן כרב בשאטוראליאויהיי, לימים בטטה. אחיו היה מרק גולדברגר רופא.

== ביוגרפיה ==
איזידור גולדברגר נולד באטורקסי במה שהיה אז מחוז אסטרגום בצפון ממלכת הונגריה (במסגרת האימפריה האוסטרו-הונגרית), כיום באטורובה קוסיהי בסלובקיה. בין השנים 1893–1902 למד בבית המדרש לרבנים בבודפשט. בשנת 1901 קיבל את הדוקטורט במדעי הרוח בבודפשט, ובשנת 1903 את הסמיכה לרבנות. משנת 1903 הוא נבחר לרב בשאטוראליאויהיי ומשנת 1912 בעיר טטה. הוא כתב בעיתונים רבים מקומיים וזרים, ומאמרים רבים שלו פורסמו בלקסיקונים יהודיים שונים בגרמנית ובעברית. הרב גולדברגר כתב רבות על חכמי התלמוד ועל סוגיות בהיסטוריה של יהודי הונגריה.

הוא נשלח לאושוויץ ביוני 1944 ומת באותה השנה במקום לא ידוע (קרוב לוודאי באושוויץ, אך אין תיעוד מפורש על כך).

== עבודותיו העיקריות ==
* הוויכוח הפומבי של פרופייט דוראן נגד האסלאם (בודפשט, 1901)
* מידרש ישראל. קטעים ממדרש תנחומא (Szinérváralja, 1907);
* ראשי המשפחות היהודיות במחוז זמפלן בשנים 1811–1812 ותפקידם בהתקוממות האצולה נגד נפוליאון (שאטוראליאויהיי, 1910);
* חומר יהודי למונוגרפיה של טטה (טטה, 1914);
* חכם צבי בבודה. (בודפשט, 1920);<ref>הספרייה הלאומית של ישראל. [https://www.nli.org.il/en/books/NNL_ALEPH003715089/NLI חכם צבי בבודה]</ref>
* מקורות לקורות היהודים בהונגריה (בודפשט, 1923);
* רשימת אמוראים (בודפשט, 1923).

מאמריו ומחקריו הופיעו בעיתונים וכתבי עת:
* אוצר ישראל
* האשכול
* השנתונים של האגודה הספרותית היהודית-הונגרית
* סקירה יהודית-הונגרית
* הצופה
* ישראל ההונגרית (Magyar Izrael)
* שוויון (Egyenlőség)
* עבר ועתיד (Múlt és Jövő)
* תוספות להיסטוריה של מחוז זמפלן
* הסכמה לאומית (Országos Egyetértés)
* ספר הזיכרון של בלאו
* Monatsschrift für Geschiehte und Wissenschaft des Judentums

== ראו גם ==
* פאל גוליאש: חייהם ויצירותיהם של סופרים הונגרים. איגוד הספרנים והארכיונים ההונגרים, 1939-2002.
* Das geistige Ungarn. Biographisches Lexikon. Hrsg. Oscar von Krücken, Imre Parlagi. Wien-Leipzig, W. Braumüller, 1918.
* Malý Slovenský Biografický Slovník. Hlavný redaktor Vladimír Mináč. Martin, Matica slovenská, 1982.
* לקסיקון החברה ההונגרית. החברה להוצאת הספרים ההונגרית, 1930.
* ספר זיכרון לרגל חמישים שנה לבית המדרש לרבנים בבודפשט 1877–1927. הוצא על ידי לאיוש בלאו, שמעון הבשי, דינש פרידמן. בודפשט 1927.
* שבעים שנה. דפי זיכרון ליום השנה של בית המדרש לרבנים בבודפשט 1877–1947. עורך שמואל לווינגר; בודפשט 1948
* הלקסיקון הגדול של רוואי, בודפשט. 1935-1911

== לקריאה נוספת ==
* לקסיקון יהודי הונגרי. 1929. עורך פטר אויווארי. איזידור גולדברגר
* [http://emlekhely.btk.elte.hu/profile/dr-goldberger-izidor/ איזידור גולדברגר] באתר זיכרון של אוניברסיטת אטווש לוראנד
* [https://opac-nevter.pim.hu/en/record/-/record/PIM56101 נתוניו במוזיאון הספרותי פטפי]

==קישורים חיצוניים==

* 

== הערות שוליים ==

קטגוריה:רבנים הונגרים
קטגוריה:בוגרי בית המדרש לרבנים בבודפשט
קטגוריה:רבנים נאולוגים
קטגוריה:אנשי דת יהודים
קטגוריה:רבנים שנספו במחנה ההשמדה אושוויץ
קטגוריה:הונגרים שנולדו ב-1876
קטגוריה:הונגרים שנפטרו ב-1944
APL (רישיון תוכנה)

APL (ראשי תיבות של: Adaptive Public License) הוא רישיון קוד פתוח מאוניברסיטת ויקטוריה. הוא בפועל תבנית של רישיון "Copyleft חלש" אשר בנוי להיות זמין להתאמה, ואשר אושר על ידי ה-Open Source Initiative.

התורם הראשוני לפרויקט מגדיר את תנאי הרישיון עבור אותו פרויקט על ידי בחירת האפשרויות הספציפיות שלהם מתבנית הרישיון. האפשרויות כוללות:

* האם להעניק זכויות פטנט או לא
* סמכות שיפוט
* סעיפי ייחוס ומיתוג מוגבלים
* היקף ההפצה של המקור לפני שהוא מחויב לתרום שינויי קוד
* עד כמה צריך לתעד שינויים

== תוכניות נבחרות המורשות תחת ה- APL ==

* MusicDNS
* SwisTrack

== קישורים חיצוניים ==

* 

* [http://opensource.org/licenses/APL-1.0 הרישיון הציבורי המותאם]

קטגוריה:רישיונות תוכנה Copyleft
ביתוס בן זונין

ביתוס (או בייתוס) בן זונין היה כהן ואחד מתלמידי התנאים, שפעל בדורו של רבן גמליאל דיבנה. הוא התגורר בעיר לוד<ref name=":0">ע"פ תוספתא בסוף פסחים - "מעשה ברבן גמליאל וזקנים שהיו מסובין בבית ביתוס בן זונין בלוד, והיו עסוקין בהלכות הפסח כל הלילה עד קרות הגבר"</ref>, את מעשיו עשה על פי דעת חכמים ומהנהגותיו השונות נלמדו מספר הלכות.

== הלכות שנלמדו ממנו ==
* היתר להתרחץ בצונן בשבת. - "א"ר יהודה מעשה בביתוס בן זונין שהיו ממלאין לו כלי של צונן מערב שבת ונותנין עליו בשבת כדי שייקר."<ref name=":1"></ref>
* איסור לעשות חלות מצוירות בפסח עקב הזמן שלוקח להכינם והחשש שמא יחמיצו, ואף אם אדם מסוים יכול להכין במהירות לא התירו לא חכמים ע"פ העיקרון של לא פלוג רבנן. - "אמר רבי יהודה דבר זה שאל בייתוס בן זונין לחכמים מפני מה אמרו אין עושין סריקין המצוירין בפסח, אמרו לו מפני שהאשה שוהה עליה ומחמצתה, אמר להם אפשר יעשנה בדפוס ויקביענה כיון, אמרו לו יאמרו כל הסריקין אסורין וסריקי ביתוס מותרין."<ref name=":2"></ref>
* היתר לעשות כרך אחד הכולל בתוכו כמה ספרי נביאים שונים. - "אמר רב יהודה מעשה בביתוס בן זונין שהיו לו שמנה נביאים מדובקין כאחד על פי ר"א בן עזריה"<ref></ref>
* היתר לעשות צד אחד בריבית - "אמר רבי יהודה מעשה בביתוס בן זונין שעשה שדהו מכר על פי רבי אלעזר בן עזריה ולוקח אוכל פירות היה."<ref></ref>
* וכן הוזכר שקיים את דברי חכמים בהיתר לאכול גרוגרות שנשפך עליהן יין נסך. - "מעשה בביתוס בן זונין שהביא גרוגרות בספינה. ונשתברה חבית של יין נסך ונפל על גביהן, ושאל לחכמים והתירום."<ref></ref>

== משפחתו ==
ע"פ תולדות תנאים ואמוראים, אביו של בייתוס, זונין, היה ממונה של רבן גמליאל דיבנה, ביבנה. ע"פ הגמרא במסכת פסחים, דף מ"ט, עמוד א'. - "בא זונין ממונה של ר"ג". בנו של ביתוס, שנקרא אף הוא זונין, היה מזקני הדור בתקופת רבי יהודה הנשיא ע"פ הגמרא במסכת בבא בתרא, דף קס"ד, עמוד ב' - "א"ל זונין לרבי...". נכדו של ביתוס, בנו של זונין, נקרא ביתוס והוא היה תלמידו של רבי יהודה הנשיא ע"פ הירושלמי במסכת שבת, דף נ"ו, עמוד ב' - "בייתוס בן זונין היה יושב ושונה לפני רבי..."

== הערות שוליים ==

קטגוריה:אישים בתלמוד
קטגוריה:לוד: אישים
קטגוריה:יהודים ארץ-ישראלים
לוקרציה אורסינה ויזאנה

לוקרציה אורסינה ויזאנה (באיטלקית: Lucrezia Orsina Vizzana; 3 ביולי 1590 – 7 במאי 1662) הייתה מלחינה, נגנית עוגב וזמרת איטלקייה.

== ביוגרפיה ==
נולדה ב-1590 בבולוניה שבאיטליה. כשהייתה בת שמונה, אמה נפטרה, והיא הצטרפה למנזר סנט כריסטינה, שם התגוררה לשארית חייה. במנזר, לוקרציה למדה לשיר, לנגן באורגן ולהלחין. המוטטים של מונטוורדי היו כנראה אחת מההשפעות על יצירתה. כיום ידוע על 20 מוטטים שהלחינה, במסגרת עבודתה במנזר.<ref></ref>

ב-1623, פרסמה לוקרציה אוסף מוטטים שהלחינה (Componimenti musicali de motetti concertati a l e più voci), והייתה לנזירה הבולונית היחידה שעשתה זאת. אוסף המוטטים של לוקרציה נחשב יוצא דופן בסגנונו, ומפגין מודעות לנטיות המודרניות ביותר במוזיקה האיטלקית של אותה תקופה, על ידי השימוש בכרומטיזם של מונטוורדי, קפיצות גדולות, ותכונות אחרות המשמשות להבדיל אוסף זה ממוזיקה קדושה אחרת שנכתבה בסוף הרנסאנס.<ref name=":0"></ref>

במנזר סנט כריסטינה היו סכסוכים פנימיים רבים בין בישופים בולוניים לבין הנזירות, שהיו חופשיות ועצמאיות במחשבתן וביצירתן, ולפעמים אפילו מרדניות. הריבים הגיעו לשיאם כשהכנסייה הטילה מצור על המנזר ב-1628. לוקרציה שרדה את המצור, אך לקראת סוף חייה איבדה את שפיותה, כנראה בעקבות הלחצים הרבים שחוותה במסגרת אותם סכסוכים.<ref name=":0" />

==קישורים חיצוניים==

* 

== הערות שוליים ==

קטגוריה:מלחינות איטלקיות במאה ה-17
קטגוריה:נגניות עוגב
קטגוריה:זמרות איטלקיות
קטגוריה:זמרים איטלקים
קטגוריה:נגני עוגב
קטגוריה:מלחינים איטלקים במאה ה-17
קטגוריה:ילידות 1590
קטגוריה:נפטרים ב-1662
קאור ריסמאה

קאור ריסמאה (באסטונית: Kaur Riismaa; נולד ב-1986) הוא משורר, מחזאי ועורך אסטוני.
== חייו ==
ריסמאה נולד בטרטו שבמזרח אסטוניה. כיום הוא חי עם בת זוגו בבית מבודד בלב יער, בנפת האריו שבצפון-מערב ארצו. באוניברסיטה של עיר הולדתו למד סמיוטיקה, תאולוגיה והיסטוריה, ובמקביל ללימודיו עסק בביומם של מחזות תיאטרון. כיום רוב עבודתו ממוקדת בפעילות מו"לית ובעריכת לשון, אבל מרצו וזמנו מוקדשים בעיקרם לכתיבה הספרותית. למן 2011 פרסם ריסמאה תשעה ספרי שירה, שישה מחזות ושלושה רומנים. יצירותיו זיכו אותו בכמה וכמה פרסים ומלגות. עם ספרי השירה שכתב נמנים "שלנו הבקרים, הימים, הערבים, הלילות שלנו" (2011), "קבורת השועל" (2012), "מטמורפוזות" (2013), "מסע אל סוף היום" (2014), "חם-קר" (2016), ו"בשוגג" (2018). שמותיהם של הרומנים שכתב הם: "הר הקודש" (2015), "גניו של העיוור" (2015) ו"פרדיננד הקטן" (2019). שבעה משיריו התפרסמו בתרגום לעברית בספר כובעים וכפפות, אסופה לשירה אסטונית שערך ותרגם רמי סערי. אנתולוגיה זאת ראתה אור בהוצאת כרמל בשנת 2021.

== עבודותיו ==
=== קובצי שירה ===
* Me hommikud, me päevad, õhtud, ööd, 2011
* Rebase matmine, 2012
* Majus ja majutult. Naeru ja yksilduse raamat, 2013
* Metamorfoosid, 2013
* Teekond päeva lõppu, 2014
* Merimetsa, 2014
* Soekülm, 2016
* Tarabella, 2017
* Kogemata, 2018.

=== יצירות בפרוזה ===
* Pühamägi, 2015
* Pimeda mehe aiad, 2015
* Väike Ferdinand, 2019.

=== מחזות ===
* Tulvavesi vaatama
* M.P.T.T. ehk Mida polnudki tarvis tõestada
* Ei teki ega kao
* Vanamõisa legendid
* Pulm
* Viimased halvad mehed.

== לקריאה נוספת ==
* רמי סערי (עורך ומתרגם), כובעים וכפפות – אסופת משוררים אסטונים צעירים, הוצאת כרמל, 2021, עמודים 121–135.

== קישורים חיצוניים ==

* [https://www.youngpoets.eu/en/poets/riismaa-kaur Riismaa, Kaur/] Young Poets - Vakxikon.gr Media & Publishing Group, 2 בנובמבר 2019

קטגוריה:משוררים אסטונים
קטגוריה:ילידי 1986
פרשס אצ'יווה

פרשס אזינה אצ'יווה (באנגלית: Precious Ezinna Achiuwa; נולד ב-19 בספטמבר 1999) הוא כדורסלן ניגרי, שמשחק בקבוצת ניו יורק ניקס מליגת ה-NBA, בעמדות הפאוור פורוורד והסנטר.

==קריירת תיכונים ומכללות==
אצ'יווה נולד וגדל בעיר פורט הרקורט שבניגריה, ובגיל 13 עבר עם משפחתו להתגורר בניו יורק. בשנת 2018, לקראת עונתו האחרונה בתיכון, עבר ללמוד ב"אקדמיית מונטוורדה" אשר בפלורידה, בה למדו בעבר כדורסלנים רבים, בהם דיאנג'לו ראסל, בן סימונס וג'ואל אמביד. בסיום אותה עונה נבחר להשתתף במשחק מקדונלד'ס אול-אמריקן ובנייקי הופ סאמיט.

בשנת 2019 החל ללמוד באוניברסיטת ממפיס, והצטרף לקבוצת הכדורסל שלה יחד עם כוכב התיכונים ג'יימס וייסמן. בשל פציעה של וייסמן, זכה אצ'יווה לתפקיד משמעותי יותר מהמצופה, ולאורך עונתו היחידה בקבוצה רשם ממוצעים מרשימים של 15.8 נקודות, 10.8 ריבאונדים ו-1.9 חסימות למשחק.

==קריירת משחק מקצועית==
===מיאמי היט===
בדראפט ה-NBA{{כ}} 2020 נבחר אצ'יווה על ידי מיאמי היט, בבחירה ה-20. לאורך עונת הרוקי שלו במיאמי קלע 5.0 נקודות ואסף 3.4 ריבאונדים בממוצע למשחק.

===טורונטו ראפטורס===
באוגוסט 2021 הועבר עם גוראן דרגיץ' בטרייד לטורונטו ראפטורס, תמורת קייל לאורי.

==סטטיסטיקות הקריירה== 
===בעונה הסדירה של ה-NBA=== 
{| class="wikitable sortable" style="font-size:95%; text-align:right;" 
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות 
|- 
| 	|| מיאמי	|| 61 || 4 || 12.1 || 0.544 || 0.000 || 0.509 || 3.4 || 0.5 || 0.3 || 0.5 || 5.0
|- style="background-color: #EFEFEF;"		||
| 	|| טורונטו	|| 73 || 28 || 23.6 || 0.439 || 0.359 || 0.595 || 6.5 || 1.1 || 0.5 || 0.6 || 9.1
|-		||
| 	|| טורונטו	|| 55 || 12 || 20.7 || 0.485 || 0.269 || 0.702 || 6.0 || 0.9 || 0.6 || 0.5 || 9.2
|- style="background-color:#80BFFF; font-weight:bold;"		||
| קריירה || || 189 || 44 || 19.1 || 0.474 || 0.321 || 0.605 || 5.3 || 0.9 || 0.5 || 0.5 || 7.8
|}

===בפלייאוף ה-NBA=== 
{| class="wikitable sortable" style="font-size:95%; text-align:right;" 
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות 
|- 
| 	|| מיאמי	|| 3 || 0 || 4.0 || 0.750 || 0.000 || 0.250 || 2.0 || 0.0 || 0.0 || 0.7 || 2.3
|- style="background-color: #EFEFEF;"		||
| 	|| טורונטו	|| 6 || 1 || 27.8 || 0.481 || 0.313 || 0.600 || 4.8 || 1.0 || 0.2 || 0.8 || 10.2
|- style="background-color:#80BFFF; font-weight:bold;"		||
| קריירה || || 9 || 1 || 19.9 || 0.500 || 0.313 || 0.500 || 3.9 || 0.7 || 0.1 || 0.8 || 7.6
|}

==קישורים חיצוניים==

==הערות שוליים==

קטגוריה:כדורסלנים ניגרים
קטגוריה:כדורסלני אוניברסיטת ממפיס
קטגוריה:בחירות דראפט של מיאמי היט
קטגוריה:כדורסלני מיאמי היט
קטגוריה:כדורסלני טורונטו ראפטורס
קטגוריה:כדורסלני ניו יורק ניקס
קטגוריה:כדורסלנים ניגרים באולימפיאדת טוקיו (2020)
קטגוריה:ניגרים שנולדו ב-1999
ים בלגיר

ים בלגיר (באנגלית: The Sea of Belegaer), נקרא גם הים הגדול, הוא ים בדיוני המופיע בלגנדריום של טולקין. הים מפריד בין הארץ לתיכונה, לאמן, ובעידן השני אף היה מקום משכנה של ממלכת האי - נומנור.

מעולם לא הובהר מלוא היקפו של ים בלגיר לאחר התרחשות אקלבת, אך הוא הגיע מספיק צפונה כדי שחלקים ממנו יהיו מכוסים בקרח, ואף הרבה למטה אל הדרם החמים. לפני העידן השני, ים בלגיר נמתח עד פער אילמן בצפון הרחוק, עד למקום בו התחבר לאילמן וקפא בדרום הרחוק. ים בלגיר היה צר יותר בצפון מאשר בדרום, וחלקו הרחב ביותר נמצא ליד מחגורת הארץ.
==היסטוריה==
===לפני שינוי העולם===
לפני השמדת שני הפנסים על ידי מלקור, ים בלגיר לא היה קיים כיוון שאז הייתה קיימת רק מסה יבשתית גדולה וארץ אלמרן המוקפת באגם הגדול. לאחר מכן, הבלגיר התחיל כגוף מים גדול שנמצא בין אמן לארץ התיכונה. צורתו נותרה ללא שינוי עד המלחמה למען העלפים במהלך שנות העצים, במהלך המלחמה, כאשר השתנתה הארץ, ים בלגיר התרחב והעמיק וצורתו השתנתה. לאחר המלחמה, הולא אולמו משך את העלפים שרצו להגיע לארץ הברוכה על האי טול ארסאה מעבר לבלגיר אל ביתם החדש שבאמן.

יבשת אמן, ביתו של הולאר, היוותה את הקצה המערבי של בלגיר. לפני חורבן בלריאנד במלחמת החרון בסוף העידן הראשון, הים היה צר ומכוסה קרח בצפון, ויצר את מיצר הלקרקסה הקשה. עלפי הנולדור המורדים שנמלטו מולינור עברו לארץ התיכונה באמצעות ספינות ובדרך מעברי הקרח המסוכנים שבהלקרקסה. סיעת פאנור חצתה באוניה לאורך החופים ואילו סיעת פינגולפין עשתה את המסע הקשה, כשהיא מצפינה מעלה מאמן לאורך קו החוף ואל מצר הלקרקסה.

כאשר הולאר הכריזו מלחמה על עריצות מורגות בארץ התיכונה, צבאם הועבר דרך בלגיר באמצעות ציי ספינות הברבורים של הטלרי. לאחר מלחמת החרון, ים בלגיר הורחב שוב על ידי טביעת בלריאנד. הלקרקסה בצפון שקעה וטבעה גם היא, ובכך נחסמה כל הגישה לארץ הברוכה.
===אחרי שינוי העולם===
במהלך אירועי האקלבת בעידן השני המאוחר יותר, ארו "כופף" את הארץ והפכה לגלובוס, כך שים בלגיר יקיף את כל הגלובוס. אמן הוצאה מעבר למעגלי העולם לממלכה אחרת אשר רק עלפים ומעטים נבחרים יכלו למצוא, דרך שיט בדרך הישר לוולינור. מאז, ספנים בני תמותה שנסעו מערבה לחפש את פסגת המנלטרמה השריד האחרון לנומנור, שלכאורה נמצאה בלב ים, לא מצאו את הפסגה או את אמן, אלא רק את הארצות החדשות ששכנו במערב/מזרח הרחוק.
==אטימולוגיה==
בלגיר היא מילה שמקורה בסינדרין. "בלג" (beleg), פירושה 'גדול' ו"איר" (aer\eär), פירושה 'ים' (המילה איר קיימת גם בשמו של אארנדיל) כך, "הים הגדול". שמו של ים בלגיר בקוניה, שמעולם לא נעשה בו שימוש בספרים ובכרכים הנלווים, הוא "Alatairë".
==ראו גם==
* ימת ר'ון
* ים נורנן

קטגוריה:שר הטבעות: מקומות
קטגוריה:הארץ התיכונה
רוברט אפטון

רוברט ויליאם אפטון (באנגלית: Robert William Upton; 3 בפברואר 1884 – 28 באפריל 1972) היה פוליטיקאי אמריקאי ממדינת ניו המפשייר, שייצג אותה לקצרה בסנאט של ארצות הברית בשנים 1953–1954. הוא היה חבר המפלגה הרפובליקנית.

== ביוגרפיה ==
אפטון נולד בבוסטון שבמסצ'וסטס, למד בבתי הספר הציבוריים שבעיר, ובשנת 1907 השלים לימודי משפטים באוניברסיטת בוסטון. באותה שנה התקבל ללשכות עורכי הדין של ניו המפשייר ומסצ'וסטס, ולאחר מכן החל לעסוק בעריכת דין בקונקורד, בירת ניו המפשייר. במהלך 1911 היה חבר בבית הנבחרים של ניו המפשייר , ובשנים 1918, 1930, 1938 ו-1948 היה ציר בוועידות החוקה המדינתיות בניו המפשייר. בשנה האחרונה אף הוסיף לכהן כנשיא הוועידה.

ב-14 באוגוסט 1953 מונה אפטון אל הסנאט של ארצות הברית למלא באורח ארעי את מקומו של הסנאטור צ'ארלס טובי , שנפטר בעודו מכהן. כהונתו נפרשה מיום מינויו עד ל-7 בנובמבר 1954. בבחירות המקדימות של הרפובליקנים לקראת הבחירות המיוחדות שהתקיימו למילוי שארית כהונתו של טובי, הפסיד אפטון לעמיתו הרפובליקני נוריס קוטון. משתמו חייו הפוליטיים שב אפטון לעריכת דין. בערוב ימיו היה חבר במועצה המעורבת לחנינות וערעורים בבון שבגרמניה המערבית ב-1956, והיה שגריר מיוחד של ארצות הברית בליבריה באותה השנה.

הוא פרש מעיסוקיו המשפטיים בשנת 1970, וב-1972 הלך לעומלו בקונקורד. אפטון נטמן בבית העלמין בלוסום היל (Blossom Hill Cemetery).

== קישורים חיצוניים ==

* 

== הערות שוליים ==

קטגוריה:בוגרי בית הספר למשפטים באוניברסיטת בוסטון
קטגוריה:חברי האספה הכללית של ניו המפשייר
קטגוריה:עורכי דין אמריקאים במאה ה-20
קטגוריה:חברי הסנאט של ארצות הברית מניו המפשייר
קטגוריה:חברי הסנאט של ארצות הברית שמונו לתפקידם
קטגוריה:סנאטורים חברי המפלגה הרפובליקנית
קטגוריה:דיפלומטים אמריקאים
קטגוריה:אמריקאים שנולדו ב-1884
קטגוריה:אמריקאים שנפטרו ב-1972
יחסי טאיוואן–פקיסטן

יחסי טאיוואן–פקיסטן כוללים בעיקר מסחר וסחר. היחסים בין פקיסטן לטאיוואן הם בעלי משמעות כלכלית יותר מאשר פוליטית, מכיוון שפקיסטן היא בעלת ברית קרובה של הרפובליקה העממית של סין.<ref></ref><ref></ref>

== היסטוריה ==
לפקיסטן ולרפובליקה הסינית (טאיוואן) קיימת מערכת יחסים נמוכה מאוד מאז 1951, מכיוון שכאשר פקיסטן נעשתה עצמאית היא שמרה על קשר עם הרפובליקה הסינית בין השנים 1947–1951, אך כאשר הרפובליקה העממית של סין הוקמה בעקבות מלחמת האזרחים הסינית השנייה, הכירה פקיסטן בסין הקומוניסטית במקום הרפובליקה הסינית. פקיסטן מכירה רשמית שטאיוואן היא פרובינציה מורדת בסין.<ref></ref><ref></ref>

== קשרים כלכליים ==
פקיסטן וטאיוואן לא מחזיקות אף נציגות רשמית אצל השנייה, אך עם זאת הן ממשיכות לקיים בהדרגה יחסי מסחר. טאיוואן גילתה עניין להעביר את תעשיית הטקסטיל שלה מווייטנאם לפקיסטן, בגלל עלויות עבודה זולות בפקיסטן.<ref></ref><ref></ref>

== נפח סחר ==
נפח הסחר בין המדינות הוא על פי מאגר המידע של 2019; הייבוא העיקרי כולל מוצרי נפט, מכונות חשמל, פלסטיק, ברזל ופלדה. על פי נתוני המועצה לפיתוח סחר חיצוני בטאיוואן (TAITRA), היבוא של פקיסטן מטאיוואן הסתכם בשנת 2019 ב-626 מיליון דולר. באותה שנה, הייצוא שלה לטאיוואן היה בשווי 100 מיליון דולר.<ref>[http://taipei.taiwantrade.com.tw/flash/big/unitList.jsp?lang=en_US] </ref>

== קשרים דיפלומטיים ==
פקיסטן לא פתחה שגרירות או משרד מועצה בטאיוואן לאחר שנת 1951, אך טאיוואן עשתה זאת. עם זאת פקיסטן פתחה מאוחר יותר את מועצת המועצה בהונג קונג, שתחום שיפוטה מתפרש על פני הונג קונג, מקאו וטאיוואן. פקיסטן נתונה לתחום השיפוט של משרד הייצוג הכלכלי והתרבותי של טייפה בערב הסעודית.<ref></ref>

== קישורים חיצוניים ==

== הערות שוליים ==
מריאן גולד

מריאן גולד בשנות ה-80
מריאן גולד (בגרמנית: Marian Gold; נולד ב-26 במאי 1954) הוא זמר ופזמונאי גרמני, שידוע כסולן של להקת הסינת'-פופ הגרמנית אלפאוויל.

== שנותיו הראשונות ==
גולד נולד ב-26 במאי 1954 בהרפורד, אז במערב גרמניה. בברלין הקים את להקת "צ'ינצ'ילה גרין" בסוף שנות השבעים, שכללה גם את עמיתו באלפאוויל לעתיד ברנהרד לויד.

== אלפאוויל ==
בשנת 1982 הוא הצטרף ללויד ופרנק מרטנס בלהקת Forever Young, שהפכה לאלפאוויל. בין השירים הידועים של אלפאוויל הם: "Forever Young", "Big in Japan", "Sounds Like a Melody", "Dance with Me" ו-"Jerusalem". הוא ידוע בזכות קול הטנור שלו. יצירותיו הן בשפה האנגלית, והדבר תרם להצלחה הניכרת של אלפאוויל בבריטניה ובארצות הברית בשנות השמונים.

הוא החבר המייסד היחיד שנותר בלהקה, שאלבומה האחרון Strange Attractor יצא בשנת 2017.

== סולו ==
אלבום הסולו הראשון של גולד, So Long Celeste, יצא בשנת 1992. באלבום נכללו גרסאות כיסוי ל-"The Shape of Things to Come" (במקור של The Headboys) ו-"One Step Behind You".

אלבום הסולו השני שלו, United, יצא בשנת 1996.

== חיים אישיים ==
בסוף שנות השמונים התגורר גולד במינסטר עם אשתו לשעבר מנואלה.

לגולד שבעה ילדים מארבע נשים שונות.

==קישורים חיצוניים==

* 

קטגוריה:זמרים גרמנים
קטגוריה:מוזיקאים גרמנים
קטגוריה:גרמנים שנולדו ב-1954
Don't Wait Up

Don't Wait Up (בעברית: אל תחכה) הוא סינגל שהקליטה הזמרת-יוצרת הקולומביאנית שאקירה.<ref name=":1"></ref> השיר יצא לאור ב-16 ביולי 2021, על ידי חברות התקליטים אייס וסוני מיוזיק לטין.<ref></ref> "Don't Wait Up" הוא שירה הראשון של שאקירה שמבוצע באופן מלא בשפה האנגלית מאז "Try Everything" (2016).<ref></ref>

== רקע וכתיבה ==
שאקירה הודיעה בהתחלה כי סינגל חדש שילווה בווידאו קליפ יופץ ביולי 2021, בריאיון שקיימה עם Vogue Mexico באותו החודש.<ref></ref> ב-12 ביולי דיברה על השיר בשנית, כאשר שינתה ברשתות החברתיות את תמונות הפרופיל שלה לפלטת צבעים קייצית; אותו השינוי הפך את ההאשטאג "Shakira is coming" לוויראלי בטוויטר.<ref></ref> בסמוך להכרזה, החלה שאקירה לצבור עשרות אלפי עוקבים ופרסומים ברשתות החברתיות השונות.<ref></ref> ב-13 ביולי שיתפה סרטון בן 30 שניות של מה שיכול להיות חלק ממילותיו של "Don't Wait Up".<ref name=":0"></ref>

מאוחר יותר, חשפה שאקירה את עטיפתו הרשמית של הסינגל, כמו גם את שמו: "Don't Wait Up".<ref name=":0" />

== וידאו קליפ ==
הווידאו קליפ של "Don't Wait Up" יצא לאור ב-16 ביולי 2021 וצולם באי הספרדי טנריפה ביוני באותה השנה.<ref></ref> הקליפ הועלה בשידור חי לערוץ היוטיוב הרשמי של שאקירה.<ref name=":2"></ref> בתחילתו, ניתן לראות את שאקירה אוחזת בגלשן כשהיא לבושה בבגד ים. בהמשך, היא גולשת על הגלים וזאת, בנוסף לכך שמשולבות בקליפ סצנות בהן ניתן לראותה רוקדת בתוך מעגל.<ref name=":2" />

בפחות מכמה שעות, צבר הקליפ מאות אלפי צפיות.<ref name=":2" /> את הקליפ סקרו באתרי מוזיקה שונים כאשר הופץ.<ref></ref><ref></ref><ref></ref><ref></ref>

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!עולם
|16 ביולי 2021
|הזרמת מוזיקה • הורדה דיגיטלית
|אייס • סוני מיוזיק לטין
|style="text-align:center;"|<ref name=":1" />
|-
|}

== קישורים חיצוניים ==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי שאקירה
קטגוריה:שירים באנגלית
קטגוריה:שירים שנכתבו על ידי שאקירה
קטגוריה:שירים שהופקו על ידי שאקירה
קטגוריה:וידאו קליפים שצולמו בספרד
קטגוריה:שירים על זמן
קטגוריה:סינגלים בהוצאת סוני מיוזיק לטין
קטגוריה:סינגלים בהוצאת RCA רקורדס
הר קרדינל (אנטארקטיקה)

הר קרדינל (באנגלית: Mount Cardinall) הוא הר בחצי האי טאבארין, שבקצהו הצפוני של חצי האי טריניטי שבקצה הצפון-מזרחי של חצי האי האנטארקטי, בארץ גרהאם שבאנטארקטיקה.

להר צורה חרוטית, וגובהו 680 מטרים מעל פני הים, הר קרדינל הוא ההר ה-2,455 בגובהו באנטארקטיקה.

ההר ממוקם בסמוך מדרום להר טיילור;

ההר מתנשא מעל המוצא הצפון-מזרחי של מפרץ דוז.

== היסטוריה ==
=== גילוי ומיפוי ההר ===

ההר התגלה על ידי קבוצת מחקר בהנהגת יוהאן גונאר אנדרסון (J. Gunnar Andersson), שהייתה חלק מהמשלחת השוודית לאנטארקטיקה, אשר חקרה את אנטארקטיקה בין השנים 1901–1904.

ההר מופה לראשונה בשנת 1945 על משלחת סקר מטעם סקר שטחי חסות איי פוקלנד אשר יצאה ממפרץ התקווה.

ההר נסקר בשנית על ידי סקר שטחי חסות איי פוקלנד בשנת 1956.

בסמוך מדרום להר הוקמה תחנת מחקר ארגנטינאית בשם "מחסה עצמאות ארגנטינה" (Refugio Independéncia Argentina), מאחר שזו נחנכה ביום העצמאות של ארגנטינה - בתאריך 25 במאי.

=== מקור השם ===

שמו של ההר ניתן לו על ידי סקר שטחי חסות איי פוקלנד.

ההר נקרא על שמו של סר אלן וולסי קרדינל, באותה עת מושל איי פוקלנד ומושל שטחי חסות איי פוקלנד.

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:2425 הר קרדינל] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=123302 הר קרדינל] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=2317&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר קרדינל] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-57.17893046569825,-63.44686353174117,14&?query=&?map_type=hybrid תצלום לוויין של אזור ההר, תוך סימון אתרים נוספים באזור] באתר copernix (ההר עצמו לא מסומן)
* [https://latitude.to/articles-by-country/aq/antarctica/416816/mount-cardinall מפת אזור הר קרדינל]
* [https://peakery.com/mount-cardinall-antarctica/ הר קרדינל] באתר peakery (מרחקים לאתרים סמוכים)

== הערות שוליים ==

קרדינל
F*ck Love 3: Over You

F*ck Love 3: Over You הוא הוצאה מחודשת של מיקסטייפ הבכורה F*ck Love של הראפר והזמר האוסטרלי דה קיד לארוי.<ref name=":0"></ref> ההוצאה המחודשת יצא לאור ב-23 ביולי 2021, על ידי חברות התקליטים גרייד איי וקולומביה.<ref name=":0" /> מתוך ההוצאה המחודשת יצא הסינגל "Stay".

לאחר צאת ההוצאה המחודשת הגיע המיקסטייפ F*ck Love למקום הראשון במצעד הבילבורד 200. ההוצאה המחודשת עצמה הגיעה לחמישייה הפותחת באוסטרליה, ניו זילנד ופינלנד ולמקום ה-17 באוסטרליה. המהדורה המורחבת של F*ck Love 3: Over You, הנקראת F*ck Love 3+: Over You יצאה לאור ב-27 ביולי 2021.

== רשימת רצועות ==

==מיקומי שיא==

=== מצעדים שנתיים ===

== נתוני מכירות ==
{| class="wikitable sortable"
!מקום
!תארים
!מכירות
|-
! אוסטרליה (ARIA)
| פלטינה ×2
| 140,000
|-
! צרפת (SNEP)
| זהב
| 50.000
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|23 ביולי 2021
|הורדה דיגיטלית • סטרימינג
|גרייד איי • קולומביה
|<ref name="AppleMusic"></ref>
|-
|}

==קישורים חיצוניים==

== הערות שוליים ==

קטגוריה:אלבומי 2021
קטגוריה:אלבומים באנגלית
קטגוריה:אלבומי זהב בצרפת
קטגוריה:אלבומי פלטינה כפולה באוסטרליה
קטגוריה:אלבומי חברת קולומביה רקורדס
Home with You

Home with You (בעברית: בית איתך) הוא שיר שהוקלט על ידי הזמרת האמריקאית מדיסון ביר. הוא יצא לאור ב-2 בפברואר 2018, כסינגל השלישי מהמיני-אלבום הראשון שלה, As She Pleases (2018).<ref name="MTV"></ref>

== הרכב ==
השיר תואר כ"המנון ביטחון עצמי" על ביט טרופי.<ref name="MTV"/><ref name="Idolator"></ref> התוכן הלירי של השיר עוסק באישה שעומדת על שלה ולא נכנעת לרצונותיו המיניים של אדם אחר.<ref name="BB"></ref> פזמון השיר מורכב מהמילים: (בעברית: ).<ref name="Idolator"/>

== ביקורות ==
מייק ניד מאידולייטור כינה את השיר והקליפ "רצועה תוססת שבוודאי תהדהד עם מעריצי הזמרת". ב-MTV בריטניה כתב כי השיר מכיל "נימה עוצמתית ונוקבת - ועם זאת כה טובה לריקוד ולשירה".<ref name="MTV"/>

== הצלחה במצעדים ==
בשיאו, הגיע "Home with You" למקום ה-22 במצעד המיינסטרים 40 האמריקאי, אם כי לא הצליח להופיע למצעד הבילבורד הוט 100. במצעד הקנדה הוט 100, הגיע השיר בשיאו למקום ה-34.

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! קנדה (Music Canada)
| פלטינה
| 80,000
|-
! נורווגיה (IFPI Norway)
| פלטינה
| 60,000
|-
! בריטניה (BPI)
| כסף
| 200,000
|-
! ארצות הברית (RIAA)
| זהב
| 500,000
|}

== קישורים חיצוניים ==

== הערות שוליים ==

קטגוריה:שירי מדיסון ביר
קטגוריה:שירים שנכתבו על ידי ריי
קטגוריה:שירים שנכתבו על ידי ג'ין ג'ין
Supermarket Flowers

"Supermarket Flowers" (בעברית: "פרחי מרכול") הוא שיר של הזמר-יוצר האנגלי אד שירן. השיר נכלל באלבום האולפן השלישי של שירן, ÷ (2017).<ref name="Independent"></ref> לאחר יציאת האלבום הוא הגיע השיר למקום 8 במצעד הסינגלים הבריטי.<ref name="Telegraph"></ref> השיר יצא כסינגל שיווקי בעקבות הופעתו של שירן בטקס פרסי המוזיקה הבריטית 2018.

== רקע ==
השיר הוא הרצועה ה-12 והאחרונה בגרסה הסטנדרטית של אלבום האולפן השלישי של אד שירן, ÷ (Divide).<ref></ref>

בראיון ל-MTV חשף שירן כי השיר עוסק בסבתו המנוחה. לדבריו, "היא הייתה בבית חולים ליד הבית שלי בו הכנתי את האלבום, ולכן ראיתי אותה די הרבה בזמן שעשיתי את האלבום, והיא נפטרה בזמן שהייתי באולפן. אז זו התגובה הראשונה שלי לכל מה שקורה לי, טוב או רע, תרים גיטרה". שירן הוסיף ואמר כי השיר אמור "באמת לגרום לך לבכות".<ref></ref>

שירן לא התכוון להכניס את השיר לאלבום, מכיוון שהוא היה בסך הכל מחווה אישית לסבתו, שנכתבה מנקודת מבטה של אמו. אביו הציע שישמיע את השיר בהלוויה שלה, וכך עשה, וסבו דחק בו אז לכלול אותו באלבום, לאחר ששמע אותו בהלוויה.<ref name="zane"></ref> שירן הסביר: "סבי פשוט פנה אליי [בהלוויה], ואמר לי שאני צריך לפרסם את זה [השיר], זה צריך לצאת כרצועה. זה זיכרון כל כך טוב, בגלל זה זה בסופו של דבר שם".<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! אוסטרליה (ARIA)
| פלטינה ×2
| 140,000
|-
! קנדה (Music Canada)
| פלטינה ×2
| 160,000
|-
! דנמרק (IFPI Denmark)
| פלטינה
| 90,000
|-
! גרמניה (BVMI)
| זהב
| 200,000
|-
! איטליה (FIMI)
| זהב
| 25,000
|-
! בריטניה (BPI)
| פלטינה
| 600,000
|-
! ארצות הברית (RIAA)
| זהב
| 500,000
|}

== הערות שוליים ==

קטגוריה:שירי 2017
קטגוריה:שירי אד שירן
קטגוריה:שירים באנגלית
קטגוריה:שירים שנכתבו על ידי אד שירן
קטגוריה:שירים שנכתבו על ידי בני בלנקו
קטגוריה:שירים שהופקו על ידי בני בלנקו
קטגוריה:שירי הנצחה
קטגוריה:שירים המבוססים על אירועים אמיתיים
קטגוריה:שירים על פרחים
קטגוריה:בלדות משנות ה-2010
קטגוריה:שירי פלטינה כפולה בממלכה המאוחדת
מתגלגלים (סרט)

מתגלגלים (באנגלית: Merrily We Roll Along) הוא סרט התבגרות-קומי מוזיקלי אמריקאי, שנכתב ומבוים על ידי הבמאי ריצ'רד לינקלייטר על פי מחזמר באותו השם מאת סטיבן סונדהיים וג'ורג' פורת שעלה לתיאטראות ברודוויי בשנת 1981 ועובד על פי מחזה שכתבו ג'ורג' ס. קאופמן ומוס הארט בשנת 1934.

==תקציר העלילה==
בעוד עלילת הסרט נפרשת על פני 20 שנה, בין השנים 1957–1976, ומתרחשת בסדר כרונולוגי הפוך, היא מביאה את סיפורו של פרנקלין שפרד, מלחין מוכשר שעבד בתיאטראות ברודוויי, שמחליט לנטוש את חבריו ואת הקריירה המצליחה שלו על מנת להפוך למפיק הוליוודי.

==צוות השחקנים==
* פול מסקל – פרנקלין שפרד
* ביני פלדשטיין – מרי פלין
* בן פלאט – צ'ארלי קרינגאס

==הפקה==
ב-29 באוגוסט 2019, נמסר כי אולפני "בלאמהאוס הפקות" רכשו את זכויות הפקת הסרט, אותו עתיד לביים ולהפיק ריצ'רד לינקלייטר, בשיתוף פעולה עם המפיקים ג'ינג'ר סליידג', ג'ייסון בלאם וג'ונתן מארק שרמן. עוד נמסר כי בסרט יככבו בן פלאט, ביני פלדשטיין ובלייק ג'נר. בנוסף, נמסר כי הפקת וצילומי הסרט יתחדשו אחת לשנתיים במשך 20 שנה, על מנת לשקף את התבגרותם והזדקנותם של הדמויות השונות לאורך 20 השנים הפרושות על פני העלילה, בדומה לאופן בו הסרט "התבגרות", שאף הוא נכתב ובוים גם על ידי לינקלייטר, צולם במשך 12 שנים. הסרט מבוסס על הגרסה האחרונה ביותר לתסריטו של פורת, שעובדה על ידי לינקלייטר עבור תסריט הסרט.

בינואר 2023, נמסר כי את ג'נר יחליף השחקן האירי פול מסקל, לאחר שג'נר נאלץ לפרוש מהפקת הסרט עם תחילת הצילומים, לאור האשמות על אלימות במשפחה מצד גרושתו, מליסה בנויסט.

==קישורים חיצוניים==

==הערות שוליים==

קטגוריה:סרטי התבגרות
קטגוריה:סרטים מוזיקליים אמריקאיים
קטגוריה:סרטי קומדיה אמריקאיים
קטגוריה:סרטים מבוססי מחזות זמר
קטגוריה:סרטים עם עלילה לא ליניארית
קטגוריה:סרטי בלאמהאוס הפקות
מייק בוסט

מייקל ג'וזף בוסט (באנגלית: Michael Joseph Bost; נולד ב-30 בדצמבר 1960) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס ה-12 של מדינת אילינוי, ברציפות מאז 2015. טרם היבחרו אל הקונגרס האמריקאי בבחירות 2014, היה בוסט חבר בית הנבחרים המדינתי של אילינוי בין השנים 1995–2015. לוחם אש במקצועו.

== ביוגרפיה ==
בוסט התחנך על ברכי זרם הבפטיזם השלים את לימודיו התיכוניים בבית הספר התיכון שבעיר הולדתו מרפיסבורו. הוא למד באקדמיה המוסמכת לכבאים של אוניברסיטת אילינוי באורבנה-שמפיין, ומאוחר יותר נהפך ללוחם אש מקצועי. הוא שירת בחיל הנחתים של ארצות הברית בין השנים 1979–1982. בוסט ניהל בית עסק להובלות ששכן במרפיסבורו במשך עשר שנים. מאז 1989, בוסט ורעייתו טרייסי מחזיקים ומפעילים את "מכון היופי הבית הלבן" במרפיסבורו. מ-1984 עד 1988 היה בוסט חבר במועצת מחוז ג'קסון, בשנים 1989–1992 היה גזבר העירייה, ועד להיבחרו לבית המחוקקים המדינתי ב-1994 היה נאמן במועצת העירייה.

בוסט נבחר לראשונה לבית הנבחרים של אילינוי בנובמבר 1994, זאת לאחר שמסע הבחירות שלו ב-1992 לבית הנבחרים המדינתי נחל כישלון. בקמפיין שניהל ב-1994 ניצב מול ג'רלד הוקינס המכהן, וזכה לתמיכתו של העיתון המשפיע "שיקגו טריביון".

במאי 2012 קיבלו חברי בית הנבחרים של אילינוי עשרים דקות בלבד לבחון הצעת חוק בת 200 עמודים לשיפור תנאי פנסיה ולהצביע עליה, לאחר שתוקנה ברגע האחרון. בנאום ויראלי בו זעם בוסט באולם מליאת בית הנבחרים אמר: יריביו לעגו להתפרצותו הנזעמת אם כי רבים ממצביעיו – לפי NPR – מצאו היגיון בזעמו. מאוחר יותר הסביר כי זעם על האופן בו המחוקקים העבירו את הצעת החוק ועל משילותו של פט קווין באילינוי.

בבחירות 2014 זכה בוסט במועמדות המפלגה הרפובליקנית לייצוג מחוז הקונגרס ה-12 של אילינוי בבית הנבחרים של ארצות הברית. ביום הבחירות הכלליות ניצב בפני ויליאם אנייארט , נציג המחוז המכהן ומועמד המפלגה הדמוקרטית. על אף שמבחינה היסטורית מחוז הקונגרס ה-12 נוטה לטובתם של הדמוקרטים, מאז הבחירות לנשיאות ארצות הברית 2012 – בהן זכה הנשיא ברק אובמה במחוז בפער זעום בן 2% בלבד – התחזקה המגמה הרפובליקנית במחוז. בוסט ניצל את חוסר הפופולריות של מושל אילינוי פט קווין במחוז, וברקע תחזיות שצפו מהפך פוליטי במחוז, גבר בוסט על אנייארט כשגרף 53% מקולות הבוחרים.

ב-3 בינואר 2015 בוסט הושבע לתפקידו. בקונגרס ה-117 מכהן כחבר בוועדה לענייני חיילים משוחררים של בית הנבחרים.

== קישורים חיצוניים ==

* 

* [http://bostforcongress.com אתר האינטרנט האישי של בוסט] 
* 

== הערות שוליים ==

קטגוריה:חברי האספה הכללית של אילינוי
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי בית הנבחרים של ארצות הברית מאילינוי
קטגוריה:בוגרי אוניברסיטת אילינוי באורבנה-שמפיין
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:אמריקאים שנולדו ב-1960
בגידות בריו

בגידות בריו (באנגלית: Blame It on Rio) הוא סרט קומדיה רומנטית אמריקאי משנת 1984, בבימויו של סטנלי דונן, עם מייקל קיין, ג'וזף בולוניה, דמי מור, ולרי הרפר ומישל ג'ונסון בתפקידים הראשיים.

הסרט צולם בריו דה ז'ניירו. השחקנית מישל ג'ונסון הייתה בת 17 בעת הצילומים והיה צורך באישור שופט עבור השתתפותה בכמה סצנות טופלס.

דונן שילב בסרט את קטע הבלט באוויר מהסרט "טסים לריו" משנת 1933.

העלילה היא על שני חברים טובים שלוקחים את בנותיהם בנות הטיפש עשרה, לטיול אקזוטי בריו. הכל מתחיל להסתבך כשאחת הבנות מתאהבת בחבר של אביה ומתפתח ביניהם רומן חשאי.

==תקציר העלילה==
מת'יו הוליס (מייקל קיין) וויקטור ליונס (ג'וזף בולוניה) הם חברים ותיקים שעובדים בסאו פאולו. מת'יו נשוי לקארן (ולרי הרפר) ויש להם בת - ניקול (דמי מור). ויקטור נמצא בהליכי גירושים ויש לו בת - ג'ניפר (מישל ג'ונסון).

הם מתכננים חופשה בריו עם הבנות. לפני הטיסה מודיעה קארן למת'יו כי החליטה לטוס לבדה לבאהיה כדי "לחשוב" על נישואיהם.

הם שוכרים דירה במקום אקזוטי ומתחילים לבלות בחוף קופקבנה ובברים הרבים בעיר. ויקטור מתחיל עם נשים ואילו ג'ניפר מודיעה למת'יו שהיא מאוהבת בו ומפתה אותו והוא נכנע לחיזוריה. מת'יו מנסה להסביר לה שהוא מבוגר ממנה ב-26 שנים ויכול להיות אביה אבל זה לא עוזר.

ג'ניפר מגלה לאביה שהיא מאוהבת בגבר מבוגר והוא רוצה לדעת מי הגבר הזה כדי להרוג אותו. הוא מבקש ממת'יו שיעזור לו....

בעת בילוי במועדון רוקדת ג'ניפר עם הזמר וויקטור מתקיף אותו כי הוא בטוח שזה הגבר ששוכב עם בתו.

לבסוף האמת מתגלה - מת'יו וויקטור מתקוטטים, ג'ניפר "מנסה" להתאבד על ידי בליעת כדורים (למניעת הריון...) ומאושפזת. ניקול מתקשרת לאמה שתגיע מהר. קארן מגיעה ואז מסתבר למת'יו שלמעשה יש בינה לוויקטור רומן אהבה. כעת הוא וויקטור שווים - שניהם בוגדים.

קארן מודיעה לוויקטור כי החליטה לסיים את הקשר ביניהם מאחר שהוא רודף שמלות. היא מצטרפת למת'יו והם טסים לבאהיה לשקם את נישואיהם.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|מייקל קיין
|מת'יו הוליס
|
|-
|דמי מור
|ניקול הוליס
|
|-
|ואלרי הרפר
|קארן הוליס
|
|-
|ג'וזף בולוניה
|ויקטור ליונס
|
|-
|מישל ג'ונסון
|ג'ניפר ליונס
|
|}

==קישורים חיצוניים==

*[https://www.youtube.com/watch?v=cJ4u1y-8njU קדימון לבגידות בריו], באתר יוטיוב
*[https://www.tcm.com/tcmdb/title/68986/blame-it-on-rio#overview בגידות בריו], באתר TCM
קטגוריה:סרטי 1984
קטגוריה:סרטים אמריקאיים
קטגוריה:סרטים באנגלית
קטגוריה:סרטי קומדיה רומנטית
קטגוריה:סרטי פוקס המאה ה-20
קטגוריה:סרטי מייקל קיין
קטגוריה:סרטי סטנלי דונן
אלברט גרין

אלברט גרין (בהונגרית: Grün Albert; בורשאויפאלו, 26 בדצמבר 1906 – דכאו, 15 במרץ 1945) היה רב הונגרי ופילולוג של שפות שמיות שניספה בשואה.

== חייו ==
=== ביוגרפיה ===
אלברט גרין נולד כבנם של לאזאר גרין ושל גיזלה כ"ץ. אביו היה סנדלר אורתופדי שהפך לעצמאי בברהובה בשנת 1908. המשפחה גרה שם עד 1913 ואז עברה לשארושפטק. אביו היה חייל במלחמת העולם הראשונה.

=== לימודים ===
בשנת 1921 הפך אלברט גרין לתלמיד בבית המדרש לרבנים בבודפשט. למרות גילו הצעיר, הצטיין בכישוריו הבולטים כדרשן וכנואם ולעיתים קרובות התבקש לנאום נאומים שונים. בין השנים 1927 לבין 1931 למד גם בפקולטה למדעי הרוח של אוניברסיטת פאזמאני פטר המלכותית בבודפשט (כיום אוניברסיטת אטווש לוראנד), במגמת פילולוגיה של שפות שמיות. הוא כתב את עבודת הדוקטורט שלו על פרשנות לחלק מספר איוב, שנמצא בגניזת קהיר והגיע לבודפשט. החלק נעלם אחרי מלחמת העולם השנייה, ולכן תוכנו ידוע רק מעבודת דוקטורט זו.<ref></ref>

=== פעילותו הרבנית ===
גרין קיבל סמיכה לרבנות בשנת 1934 ומאוחר יותר באותה שנה נבחר לרב הראשי של ארצ'י - דונאויווארוש (אז היה שמו דונהפנטלה) במרכז פעילותו הגדול היו 12 יישובים, 190 משפחות יהודיות וכ-600 נפשות. לאזור השתייכו גם קהילות יהודיות נוספות גדולות כמו אדוני, ארד וראצאלמש.<blockquote>"הוא ריכז באופן קבוע חוזרים לתושבי הפזורות הקטנות יותר, בין היתר לקראת החגים. [. . . ] הוא ראה בטיפול רוחני משימה חשובה, היה הרבה בדרכים, ביקר משפחות, כך שבמהלך כהונתו כרב גדל מספר היהודים שביקרו בבית הכנסת דרך קבע. הוא התמקד בילדים. הוא ייחס לחינוך הדתי יהודי חשיבות גדולה. הוא הרכיב מקהלת בית כנסת מתלמידי בית הספר וארגן ערבי תרבות בחורף."<ref name=":0"></ref></blockquote>

=== בתקופת השואה ===
בתחילת יוני 1944 הרב אלברט גרין והאוכלוסייה היהודית של ארצ'י הועברו לבית החרושת ללבנים סאבו בסקשפהרוואר. משם הוא גורש לאושוויץ ב-14 ביוני. הוא נשלח משם תחילה למחנה העבודה אכטרדינגן (Echterdingen),<ref></ref> <ref>[https://www.jewishvirtuallibrary.org/echterdingen Echterdingen at JVL]</ref>אחר כך לבוכנוולד<ref></ref> ולבסוף למחנה הריכוז דכאו. הוא נפטר שם ב-15 במרץ 1945.<ref></ref> היה בן 38 במותו.

=== משפחתו ===
בשנת 1934 התחתן הרב גרין עם מריה שווייצר (1911-1944).<ref></ref> בת אחת נולדה להם, ליווה גיזלה (לילי) גרין (1935-1944) כולם ניספו בשואה.

== עבודותיו ==
* אלברט גרין (1931): אחד משברי הפרשנויות של ספר איוב מהאוסף הגנוז של ספריית קאופמן שבבעלות האקדמיה ההונגרית למדעים. בודפשט: דפוס גווירץ.
* Grün Albert (1931): The Story of Bible Translations. Budapest: Gewürcz Press.

== הערות שוליים ==

קטגוריה:רבנים הונגרים
קטגוריה:בוגרי בית המדרש לרבנים בבודפשט
קטגוריה:בוגרי אוניברסיטת אטווש לוראנד בודפשט
קטגוריה:רבנים נאולוגים
קטגוריה:פילולוגים יהודים
קטגוריה:נספים במחנה הריכוז דכאו
קטגוריה:הונגרים שנולדו ב-1906
קטגוריה:הונגרים שנפטרו ב-1945
צ'נגר

צ'נגר (בהונגרית: Csenger, ביידיש טשענגער) היא עיר במחוז סבולץ'-סטמאר-ברג שבצפון מזרח הונגריה.

כמו יישובים רבים באירופה, גם אוכלוסיית צ'נגר קטנה עם השנים. כך, בשנת 1990 היו בעיר 5,231 תושבים ובשנת 2021 רק 4,765 תושבים.

הכפר ואזורו מיושבים לסירוגין מאז המאה ה-13 והוא הפך לעיר בצורה רשמית בשנת 1989.

==יהודי צ'נגר==
יהודים התיישבו בצ'נגר לראשונה במחצית השנייה של המאה ה-18. רובם עסקו במסחר ובמחצית השנייה של המאה ה-19 נפתחו גם בתי מלאכה של יהודים, והותר להם לחכור אחוזות ולעסוק במקצועות חופשיים.

בית הכנסת נחנך בשנת 1820. והקהילה התארגנה רשמית בשנת 1840. בקהילה היו בית ספר, חברה קדישא ומוסדות לעזרה הדדית. בזמן הקרע ביהדות הונגריה בעקבות חילוקי דעות בין חרדים למשכילים בקונגרס יהודי הונגריה בשנת 1869 ו-1868, הצטרפה הקהילה לזרם האורתודוקסי שסירב לקבל את תקנות הקונגרס. ומשנת 1885 שימשה קהילת צ'נגר כקהילת אם ליהודי 27 יישובים קטנים שבסביבתה.

בין רבני הקהילה היה הרב אשר אנשיל הלוי יונגרייס (1874-1834), בעל "מנוחת אשר" ומתלמידיו של ה"חת"ם סופר". בנו, הרב אברהם יונגרייס הקים ישיבה במקום ובה למדו תלמידים מכל חלקי הונגריה.

בצ'נגר היה סניף של "המזרחי" שרבים מחבריו קיבלו הכשרה במקום ועלו לארץ ישראל.

במרץ 1944, עם כניסת הצבא הגרמני להונגריה, נצטווה ראש הקהילה להגיש רשימה של כל יהודי צ'נגר. משהוגשה הרשימה, כונסו היהודים בבית הכנסת, משם הועברו לגטו מאטסלקה.

לאחר הגעתם לגטו, הופרדו הגברים בני 48 ומטה ממשפחותיהם ונשלחו לעבודות כפייה. ביוני 1944 הובלו יהודי צ'נגר למחנה ההשמדה אושוויץ.

היהודים ששרדו חזרו לצ'נגר אחרי המלחמה וניסו לשקם את חיי הקהילה, אך בגלל גלויי שנאה של שכניהם עזבו את העיירה. בניין בית הכנסת נהרס.

בדף הקהילה ממפקד קהילות הונגריה כתבו התושבים שבקהילה חיים 599 חברים, מנהיג הקהילה הוא הרמן פרקש, ורב הקהילה הוא ליפוט יונגרייס.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|440
|
|-
|1880
|582
|2,866
|-
|1910
|605
|
|-
|1920
|566
|
|-
|1930
|611
|
|-
|1941
|537
|4,349
|-
|}

==ילידי המקום==
* לאיוש סמושי (בהונגרית: Szamosi Lajos; צ'נגר, 1894 – וינה, 1977) היה זמר אופרה יהודי-הונגרי, מורה לאמנים, "אבי פיתוח הקול".
* מקס פלייסיג (1845 – אחרי 1913) היה שחמטאי יהודי-הונגרי-אוסטרי

==לקריאה נוספת==
* [https://books.google.co.il/books?id=M60JAQAAIAAJ&lpg&hl=iw&pg=PA456#v=snippet&q=Csenger&f=false צ'נגר] בפנקס הקהילות הונגריה, עמוד 456–458
* צ'אנגאר (טשענגער), בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 345–346. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)
* ספר יזכור לקדושי טשענגער פורצ'למה וסביבתה / כתב וערך: שלמה פרידמן, תל אביב: (דפוס ניאוגרפיקה), תשכ"ז-1966.

==קישורים חיצוניים==

* 
* 
* 
==הערות שוליים==

קטגוריה:הונגריה: ערים
קטגוריה:קהילות יהודיות שהושמדו בשואה
קטגוריה:קהילות יהודיות בהונגריה
Views (שיר של נגה ארז)

Views הוא שיר של הזמרת נגה ארז בו משתתפים גם אורי רוסו וראו קרגון. השיר יצא בפברואר 2020 כסינגל הראשון מתוך האלבום "Kids" וזכה להצלחה גדולה ברחבי העולם. הוא בוצע בשידור חי בתוכנית האירוח של ג'ימי קימל, שולב בפרסומות של חברת אורנג' בצרפת וספרד וזכה להצלחה במצעדים שונים.

==הפקה==
הגרסה הראשונה של השיר כללה את המשפטים "People Like Boobs. Man tht's old news. I think it's bad new for everybody". המוזיקה הוקלטה בהשראת ביט מהשיר "Chun-Li" של ניקי מינאז'. בהמשך החליטה ארז כי היא לא מוכנה לשיר על שדיים והמילים שונו ל"People buy views, I know it's old news. But also bad news for everybody". השיר נשלח לחברת התקליטים ולא זכה להתייחסות.

אחרי מספר שבועות החליטו להוציא גרסה אחרת של השיר, שהתבססה על מקצב יותר פופי, בהשראת ברונו מארס, ללא שינוי של הקלטת השיר. ההפקה החדשה זכתה לתגובות נלהבות מחברת התקליטים והצמד שב לאולפן להשלים את ההפקה. בשלב זה ביקשו לשלב אמן אחר ובעזרת המנהל שלהם בארצות הברית הגיעו לראפר ריאו קריגון, שהקליט קטע שירה.

יציאת השיר לוותה בוידאו קליפ. חודש וחצי לאחר מכן יצאה ליוטיוב גרסה אקוסטית של השיר.

==הצלחה==
השיר נכנס להשמעה בפלייליסט יום של גלגלצ ובהמשך נבחר לשיר השנה של תחנת 88FM. השיר הגיע למקום הראשון במצעד הפזמונים האוסטרי.

בפברואר 2021, כשנה לאחר שיצא השיר בחרה חברת אורנג' בשיר לליווי הפרסומות בצרפת ובספרד. באפריל אותה שנה ביצעה את השיר בשידור חי בתוכנית האירוח של ג'ימי קימל.

==קישורים חיצוניים==

==הערות שוליים==

קטגוריה:שירים באנגלית
רויטה (מחוז)

רויטה (בגרמנית: Reutte) הוא מחוז בטירול, אוסטריה. הוא גובל בבוואריה בצפון, במחוזות אימסט ולאנדק בדרום, וברגנץ ובלודנץ (שניהם במדינת פורארלברג) במערב. המחוז מכונה גם אאוסרפרן<ref></ref>, שם שנגזר מפרנפאס, מעבר בין הרים במקום<ref></ref>.

שטח המחוז הוא 1,236.37 קמ"ר, עם אוכלוסייה של 31,758 תושבים (לפי מפקד אוכלוסין בינואר 2012).

במחוז יש 37 ערים ועיירות ובירתו האדמיניסטרטיבית היא העיר רויטה.

== גאוגרפיה ==
המחוז כולל את העמקים של לך, טנהיימר טל והאזור בין בויטה ומעבר פרן (פרנפאס). רכסי ההרים במחוז כוללים חלקים מהאלפים האוסטריים, הרי וטרסטיין והרי טנהיים. האגמים הגדולים במקום כוללים את פלנסה, הייטרוונגר, הלדנסה ופילסלפסה.

== קישורים חיצוניים ==

* 

== הערות שוליים ==

קטגוריה:טירול: מחוזות
הענק הירוק (סדרת אנימציה, 1996)

הענק הירוק (באנגלית: The Incredible Hulk) היא סדרת אנימציה אמריקאית, המבוססת על חוברות הקומיקס הענק הירוק מבית מארוול קומיקס. הסדרה רצה למשך שתי עונות ו-21 פרקים ברשת UPN מ-8 בספטמבר 1996 ועד 23 בנובמבר 1997. לו פריגנו, שגילם את דמותו של הענק הירוק בסדרת הטלוויזיה משנת 1978, דיבב את קולו בסדרת האנימציה.

הסדרה כללה מספר הופעות אורח של דמויות אחרות מיקום מארוול באותה תקופה, ביניהן בטי רוס, ריק ג'ונס, גנרל רוס, אבומיניישן והמנהיג. בעקבות ההחלטה שהעונה הראשונה הייתה אפלה מדי, פורמט הסדרה השתנה לקראת עונתה השנייה כדי להכליל את דמותה של הענקית הירוקה, ושם הסדרה השתנה להענק הירוק והענקית הירוקה.

==קישורים חיצוניים ==
* 

קטגוריה:סדרות הנפשה אמריקאיות
קטגוריה:סדרות טלוויזיה שמבוססות על קומיקס
קטגוריה:סדרות טלוויזיה אמריקאיות שעלו לשידור בשנות ה-1990
קטגוריה:מארוול קומיקס - סדרות טלוויזיה
קטגוריה:הענק הירוק
קטגוריה:פוקס קידס: תוכניות וסדרות
קטגוריה:סדרות הנפשה של מארוול קומיקס
קטגוריה:סבן אנטרטיינמנט: תוכניות וסדרות
כינורן לייביס

כינורן לייביס (שם מדעי: Rhynchobatus laevis) הוא מין של דג סחוס ממשפחת הכנוריתיים שבסדרת הגיטרנאים החי סביב האזור האינדו-פסיפי שבין האוקיינוס ההודי למערב האוקיינוס השקט בין הים הערבי והמפרץ הפרסי ומזרח עד ים סין הדרומי ודרום יפן. גיטרן זה מצוי בימים הרדודים והוא עולה מדי פעם לשפכי נהרות. הוא מצוי כיום בסכנת הכחדה חמורה עקב זיהום ימי והרס בתי חיותו.

נוטים לטעות מדי פעם בין מין זה ובין קרוביו כמו המין Rhynchobatus palpebratus שמצוי סביב אוסטרליה והוא בעל גוונים חומים-אפרפרים עם 4 או 5 שורות של כתמים לבנים מכל צד. מעל סנפירי החזה הרחבים ישנם זוג כתמי-עין בולטים. גופו שטוח עם חוטם בולט דמוי את חפירה. הכינורן מגיע בטבע לאורך מרבי של 270 סנטימטרים ולמשקל של 240 קילוגרם.

הכינורן הוא צייד של חסרי חוליות שאותם הוא חושף בעזרת חוטמו הרגיש.

==קישורים חיצוניים==

==הערות שוליים==

קטגוריה:טקסונים שתוארו בידי מרקוס אליעזר בלוך
קטגוריה:כנוריתיים
קטגוריה:מגה-פאונה של האוקיינוס ההודי
קטגוריה:מגה-פאונה של האוקיינוס השקט
קטגוריה:בעלי חיים שתוארו ב-1801
האלק וצוות הריסוק

האלק וצוות הריסוק (באנגלית: Hulk and the Agents of S.M.A.S.H) היא סדרת הנפשה אמריקאית, המבוססת על חוברות הקומיקס הענק הירוק מבית מארוול קומיקס. הסדרה עלתה לשידור במקור ב-11 באוגוסט 2013 ברשת דיסני XD והסתיימה ב-28 ביוני 2015. בישראל הסדרה הופצה בדיבוב עברי ב-HOT VOD Young, ובהמשך, בשנת 2017, שודרה בשידורים חוזרים בערוץ דיסני ישראל תחת השם האלק הענק הירוק וצוות הריסוק.

סיפור הסדרה מסופר מנקודת מבט של תוכנית מציאות, שנוצרה בידי ריק ג'ונס כדי לאמץ את דמותו של הענק הירוק יותר כגיבור מאשר כמפלצת. ה"תוכנית" מצולמת בידי מצלמות רובוטיות מעופפות אשר מלוות את סוכני "הסוכנות הצבאית העילאית לעל-אנושיים" (Supreme Military Agency of Super Humans, בקיצור S.M.A.S.H) בכל מקום אליו הם הולכים, מה שלעיתים גורם להלצות ומתיחות בכל פרק. סוכני ר.י.ס.ו.ק כוללים את הענק הירוק, הענקית הירוקה, הענק האדום, איי בומב וסקאאר, והם מתמודדים מול איומים שאף גיבורי-על לא מסוגלים להתמודד עמם, לרוב כאלה שנשלחו בידי המנהיג, יריבו המושבע של הענק הירוק. בסיסם של הסוכנים הוא קרוב לעיירה ויסטה ורדה (היכן שברוס באנר הפך לראשונה לענק הירוק).

מבין הדמויות הרבות מיקום מארוול שמופיעות בסדרה נמנים גם גיבורי-העל קפטן אמריקה, דוקטור סטריינג', תור, אודין, היימדייל, הלוחמים שלושה, הרקולס, וולברין, דוק סמסון, גוסט ריידר, הבלתי אנושיים חזיז שחור, מדוזה, גורגון, קארנאק ומקסימוס, ארבעת המופלאים, הגולש הכסוף, שומרי הגלקסיה, אימפריית השי'אר, ניק פיורי והקומנדו המייללים ונבלי-העל המנהיג, אניהילוס, האספן, אגו הכוכב החי, סאורון, לוקי, מלקית' הארור, רונאן המאשים, האיש הסופג, טיטניה, דוקטור דום, ונום, דוקטור אוקטופוס, גלקטוס, טראקס, דורמאמו, סופר סקרול, הוד התפתחותו והגולגולת האדומה.

==קישורים חיצוניים ==
* 

* 

קטגוריה:סדרות הנפשה אמריקאיות
קטגוריה:סדרות טלוויזיה שמבוססות על קומיקס
קטגוריה:סדרות טלוויזיה אמריקאיות שעלו לשידור בשנות ה-2010
קטגוריה:מארוול קומיקס - סדרות טלוויזיה
קטגוריה:הענק הירוק
קטגוריה:סדרות הנפשה של מארוול קומיקס
צ'ארלס הרברט וודברי

צ'ארלס הרברט וודברי (באנגלית: Charles Herbert Woodbury; 14 ביולי 1864 – 21 בינואר 1940) היה צייר ימי שנולד בלין, מסצ'וסטס.

== ביוגרפיה ==
צ'ארלס הרברט וודברי נולד בלין, מסצ'וסטס, שם עבודתו המוקדמת ביותר הייתה חלק מהיצירה של הקבוצה שנודעה לימים בשם ציירי לין ביץ'. כשהיה סטודנט לתואר ראשון ב- MIT הוא הפך למציג קבוע במועדון האמנות של בוסטון ובגיל 19 לחבר הצעיר ביותר בו. לאחר סיום לימודיו במכון הטכנולוגי של מסצ'וסטס (בעל תואר בהנדסת מכונות), בשנת 1886 זכה וודברי בהצלחה בציור חוף ניו אינגלנד ועיירות בחופי נובה סקוטיה והציג את יצירתו בתערוכות.<ref>Chisholm, Hugh, ed. (1911). "Woodbury, Charles Herbert". Encyclopædia Britannica. 28 (11th ed.). Cambridge University Press. p. 790.</ref>

בשנת 1891 הוא היה תלמיד באקדמיה ז'וליאן בפריז, ולאחר מכן נסע להולנד, שם למד את הטכניקות של הציירים ההולנדים המודרניים. עם שובו לניו אינגלנד הוא התיישב בבוסטון ועבד שם בחורף ובילה את הקיץ בכפר הדייגים הקטן אוגונקוויט שבמיין. שם הקים את אחד מבתי הספר לציור בקיץ, ומושבה לאמנים שהמשיכו גם לאחר מותו. בשנת 1928 ייסד וודברי את אגודת האמנות של אוגונקוויט.<ref></ref>

וודברי היה אחד המורים המבוקשים ביותר בדורו, שהחל ללמד על בסיס קבוע בעודו סטודנט ב- M.I.T. למרבה האירוניה, הייתה לו הכשרה רשמית מועטה באומנות, פרט לכמה חודשים באקדמיה ז'וליאן בפריז. בדומה לוינסלו הומר, צייר אחר מניו אינגלנד הוא העדיף לפעול לבדו. אף על פי כן, וודברי שמר על ידידות קרובה עם ג'ון סינגר סרג'נט והיכרות עם ציירים נוספים בני דורו, ביניהם ג'יי אלדן וייר וצ'ילד האסאם.

הוא שמר על סגנון עקבי במהלך למעלה מחמישים שנות חייו המקצועיים והפך לידוע בקומפוזיציות של החוף והים. ראייה והבנת תנועה הייתה בסיסית באמנותו ובהוראתו, והיא באה לידי ביטוי ביצירתו.

בשנותיו המאוחרות הוא בילה את חורפיו באיים הקריביים בהפלגה מאי לאי בציור בצבעי מים על החופים ובעיירות לרגלי הרים ועננים דרמטיים. במהלך חלק גדול מהקריירה שלו הוא עשה כמה תחריטים אקספרסיביים ביותר של אמנים אמריקאים בני זמנו.

הוא נפטר ב־21 בינואר 1940 בג'מייקה, מסצ'וסטס.

== גלריה ==
<gallery mode="packed" heights="180">
File:'Spindrift' by Charles Herbert Woodbury.jpg

File:Charles Herbert Woodbury03.jpg

File:Woodbury, Beach and dunes.jpg

File:Woodbury, Green mill.jpg

File:Charles Herbert Woodbury02.jpg

File:Charles H. Woodbury-The North Atlantic.jpg

File:Evening by Charles Herbert Woodbury, oil on canvas.jpg
</gallery>
== קישורים חיצוניים ==

* 
== הערות שוליים ==

קטגוריה:ציירים אמריקאים
קטגוריה:בוגרי המכון הטכנולוגי של מסצ'וסטס
קטגוריה:מסצ'וסטס: אישים
קטגוריה:אמריקאים שנולדו ב-1864
קטגוריה:אמריקאים שנפטרו ב-1940
מכון המחקר העירוני ע"ש סקליפוסובסקי

מכון המחקר העירוני ע"ש סקליפוסובסקי (ברוסית: Московский городской научно-исследовательский институт скорой помощи имени Н. В. Склифосовского) הוא מוסד ממלכתי לבריאות של העיר מוסקבה. זהו מרכז מדעי ומעשי רב-תחומי, אחד הראשונים ברוסיה והגדול ביותר במוסקבה. עוסק בבעיות רפואת חירום, ניתוחי חירום, החייאה, טראומה גופנית, קרדיולוגיה דחופה והרעלה חריפה<ref>https://xn--g1ajp.xn--p1ai/gospitalizatsiya/gospitalizatsiya-vzroslykh/nii-skoroy-pomoshchi-im-n-v-sklifosovskogo/.</ref>

המכון הוקם בשנת 1923 על בסיס בית החולים הוותיק ביותר במוסקבה, בית החולים שרמטבסקאיה. הוא הוקם כמכון לרפואה דחופה ונקרא על שם המנתח הרוסי המצטיין, דוקטור לרפואה, מדען חדשני, מארגן ההשכלה הרפואית הגבוהה ניקולאי סקליפוסובסקי.

המכון כפוף למחלקת הבריאות של העיר מוסקבה.

== קישורים חיצוניים ==

* 

==הערות שוליים==

קטגוריה:מוסקבה: בתי חולים
מרת קילה

מרת קילה (לעיתים מאוית מרת קילא) - הייתה פרשנית על של רש"י, אשר חיה בסוף ימי הביניים באשכנז. מרת קילה היא האישה היחידה הידועה עד לעת החדשה אשר שימשה פרשנית על.

פירושיה של מרת קילה שרדו בספר "פירוש ותוספות על פירושי רש"י", שכתב הרב הרומניוטי דוסא בן משה מוידין.

בכתב היד היא מכונה "מרת קילה ז"ל", והחוקרים משערים שהיא הייתה בת תקופתו של המהרי"ל.

== לקריאה נוספת ==
* שלמה איידלברג, "ספר 'ביאור על התורה' (כתב יד של פירוש רש"י לתורה שנכתב במאה הט"ו)", חורב 14-15, 1960
*[https://www.academia.edu/36904952/Eric_Lawee_Biblical_Scholarship_in_Late_Medieval_Ashkenaz_The_Turn_to_Rashi_Supercommentary_Hebrew_Union_College_Annual_86_2015_265_303 Eric Lawee, “Biblical Scholarship in Late Medieval Ashkenaz: The Turn to Rashi Supercommentary,” Hebrew Union College Annual 86 (2015):284-285]

== הערות שוליים ==

2021 07
קטגוריה:מפרשי פירוש רש"י לתורה
קטגוריה:נשים בימי הביניים
קטגוריה:יהודים גרמנים